SAT มี Big Lot มูลค่า 220.71 ลบ. ราคาต่ำกว่ากระดาน
SAT มีบิ๊กล๊อตวันนี้ 3 รายการ ปริมาณ 13,794,375 หุ้น มูลค่า 220.71 ลบ. ราคาเฉลี่ย 16 บ. ซึ่งเป็นราคาต่ำกว่ากระดาน โดยวันนี้ราคาหุ้นปิดตลาดทรงตัวที่ 17.60 บ. สำหรับรายการแรก "มาลินี กิตะพาณิชย์” ขายหุ้นจำนวน 7.54 ล้านหุ้น ในราคา 16 บ. ให้ "บ.สมบูรณ์ โฮลดิ้ง" ซึ่งเป็นผู้ถือหุ้นใหญ่ใน SAT
ส่วนรายการที่ 2 “ปุณิกา กิตะพาณิชย์” เข้าซื้อหุ้น SAT จำนวน 6.25 ล้านหุ้น จาก “พัชราภา กิตะพาณิชย์” 3.13 ล้านหุ้น ในราคา 16 บ.
ส่วนรายการที่ 3 “ปุณิกา กิตะพาณิชย์” ซื้อหุ้นจาก “พิชชาพร กิตะพาณิชย์” 3.13 ล้านหุ้นในราคา 16 บ.
25 พ.ย. 2558

ผู้สื่อข่าวรายงานว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT มีบิ๊กล๊อตวันนี้ (25 พ.ย.) จำนวน 3 รายการ ปริมาณ 13,794,375 หุ้น มูลค่า 220.71 ล้านบาท ราคาเฉลี่ย 16 บาท ซึ่งเป็นราคาต่ำกว่ากระดาน โดยวันนี้ราคาหุ้นปิดตลาดทรงตัวที่ 17.60 บาท ราคาสูงสุด 18 บาท ราคาต่ำสุด 17.60 บาทมูลค่าซื้อขายที่ 230.19 ล้านบาท
ทั้งนี้ SAT ระบุว่า การซื้อขายหุ้นในกระดานใหญ่ (Big Lot) ในวันที่ 25 พฤศจิกายน 2558 นั้น บริษัท สมบูรณ์ โฮลดิ้ง จำกัด (SBH) (ผู้ถือหุ้นรายใหญ่) เป็นผู้ซื้อหุ้นจาก นางมาลินี กิตะพาณิชย์ จำนวน  7,544,375 หุ้น ในราคาหุ้นละ 16 บาท
อีกทั้งนางสาวปุณิกา กิตะพาณิชย์ เป็นผู้ซื้อหุ้นจำนวน 6,250,000 หุ้น แบ่งเป็นการซื้อหุ้นจากนางสาวพัชราภา กิตะพาณิชย์ จำนวน 3,125,000 หุ้น และจากนางสาวพิชชาพร กิตะพาณิชย์ จำนวน 3,125,000 หุ้น ในราคาหุ้นละ 16 บาท
ทั้งนี้บริษัทแจงว่าเป็นการจัดโครงสร้างการถือหุ้นภายในครอบครัวให้มีความเหมาะสมและชัดเจนมากยิ่งขึ้น ซึ่งจะไม่กระทบต่อการดำเนินธุรกิจและการบริหารงานของกลุ่ม SAT แต่อย่างใด ทั้งนี้การดำเนินการธุรกิจยังอยู่ภายใต้การบริหารงานของกรรมการและผู้บริหารชุดเดิมทั้งหมด และไม่เข้าข่ายที่จะต้องทำคำเสนอซื้อเป็นการทั่วไปแต่อย่างใด